สถานีโทรทัศน์แห่งชาติพรอบโพลิส

**สถานีโทรทัศน์แห่งชาติพรอบโพลิส (อังกฤษ: National Television of Propolis)** เป็นหน่วยงานสถานีโทรทัศน์ของรัฐบาล มีสถานะเป็นสถานีโทรทัศน์แห่งชาติของประเทศพรอบโพลิส สังกัด\_\_\_\_\_\_\_\_\_ โดยมีการเปลี่ยนชื่อพร้อมปรับปรุงระบบการบริหารงาน และรูปแบบของสถานีฯ เพื่อให้สมเจตนารมณ์ของการก่อตั้งสถานีฯ ตั้งแต่วันที่ 6 พฤษภาคม พ.ศ. \_\_\_\_ เวลา \_\_\_\_ น. เป็นต้นไปในวันที่ใช้ชื่อ NTP และได้เปลี่ยนอัตลักษณ์ใหม่ของสถานีฯ ที่ใช้มาจนถึงปัจจุบัน

## ข้อวิพากษ์วิจารณ์และเหตุการณ์สำคัญที่เกี่ยวข้องกับสถานี

### กระบอกเสียงรัฐบาล

ในปี พ.ศ. 2543 สถานีโทรทัศน์แห่งชาติพรอบโพลิส ถูกวิพากษ์วิจารณ์จากหลายฝ่าย ว่าเป็นกระบอกเสียงให้กับรัฐบาล โดยเฉพาะให้มีรายการถามข่าวบอกเรื่อง ซึ่งเป็นรายการกระบอกเสียงของรัฐบาล โดยมีผู้เสียหายจากข้อเท็จจริง จนต้องออกมาฟ้องหมิ่นประมาทอยู่บ่อยครั้ง เช่นตุลาการรัฐธรรมนูญ หรือ ป.ป.ช. รวมไปถึงทองล้วน จำคำกุล แกนนำพันธมิตรปฏิรูปประชาธิปไตยภายใต้รัฐธรรมนูญแห่งพรอบโพลิส จนนำไปสู่การบุกยึดสถานีโทรทัศน์แห่งชาติพรอบโพลิสของกลุ่มพันธมิตรเมื่อวันที่ 31 สิงหาคม

### การบุกยึดที่ทำการ NTP และ NRP

เมื่อเวลา 07:00 น. วันที่ 31 สิงหาคม พ.ศ. 2543 มีกลุ่มชายฉกรรจ์สวมหมวกไอ้โม่งปิดหน้าอย่างมิดชิด ซึ่งอ้างตัวเป็นกลุ่มนักรบปลายสี หน่วยรักษาความปลอดภัยของพันธมิตรปฏิรูปประชาธิปไตยภายใต้รัฐธรรมนูญ จำนวนประมาณ 45 คน บุกเข้ายึดอาคารที่ทำการสถานีโทรทัศน์แห่งชาติพรอบโพลิสและ สถานีวิทยุกระจายเสียงแห่งชาติพรอบโพลิส ริมถนนปลายสี โดยสั่งให้เจ้าหน้าที่งดออกอากาศรายการข่าวเช้า ซึ่งต่อมาเจ้าหน้าที่ตำรวจสามารถเข้าควบคุมสถานการณ์ได้ จากนั้น เวลาประมาณ 08:00 น. ธีระ นาวาวงศ์ประกาศบนเวทีใหญ่ของพันธมิตรที่สะพานมิตรภาพเรดแลนด์-พรอบโพลิสว่า กลุ่มพันธมิตรได้บุกยึดสถานีโทรทัศน์แห่งชาติพรอบโพลิสและสถานีวิทยุกระจายเสียงแห่งชาติพรอบโพลิสเป็นผลสำเร็จแล้ว ต่อมา เวลาประมาณ 08:30 น. แนวร่วมกลุ่มผู้ชุมนุมพันธมิตรที่นำโดยธีระและศรีเทพ มหาวงศ์สุข ได้พังประตูรั้วเข้ายึดที่ทำการสถานีโทรทัศน์แห่งชาติพรอบโพลิสและสถานีวิทยุกระจายเสียงแห่งชาติพรอบโพลิส ตลอดจนห้องส่งกระจายเสียง และห้องส่งออกอากาศ ถือเป็นการเข้ายึดสถานีโทรทัศน์โดยประชาชนครั้งแรกในประเทศพรอบโพลิส กลุ่มผู้ชุมนุมยุติการส่งกระจายเสียงของสถานีวิทยุกระจายเสียงแห่งชาติพรอบโพลิส เอฟเอ็ม 100.00 และ 95.00 เมกะเฮิรตซ์ ตลอดจนมีความพยายามของเจ้าหน้าที่เทคนิค สถานีโทรทัศน์ผ่านดาวเทียมพันธมิตรทีวีในการนำสัญญาณโทรทัศน์ของพันธมิตรทีวี มาออกอากาศในคลื่นความถี่โทรทัศน์ของ NTP แทน เป็นผลให้ NTP ไม่สามารถออกอากาศได้ในช่วงแรก แต่หลังจากเจ้าหน้าที่ฝ่ายเทคนิคเปลี่ยนระบบการออกอากาศ โดยใช้สัญญาณแอนะล็อกแทนสัญญาณดิจิทัลทำให้สามารถออกอากาศได้โดยไม่มีคลื่นแทรก กลุ่มผู้ชุมนุมไม่พอใจจึงตัดสายไฟฟ้าของเครื่องส่ง เพื่อให้เกิดความเสียหายแทน แต่ก็ยังคงมีความพยายามออกอากาศรายการข่าวทาง NTP อย่างต่อเนื่องของพนักงานฝ่ายข่าว นำโดย\_\_\_\_\_\_\_\_\_\_\_\_\_\_\_\_\_\_\_\_\_\_\_ เป็นต้น โดยใช้วิธีการหลายรูปแบบ กล่าวคือ

* ส่งสัญญาณโทรทัศน์จากรถถ่ายทอดสดนอกสถานที่ แล้วให้สำนักงานสถานีโทรทัศน์แห่งชาติพรอบโพลิสส่วนกลางที่ถนนหมายเลข1 ผึ้งธานี-ปลายสี รับสัญญาณผ่านดาวเทียม ส่งไปยังเสารับสัญญาณโทรทัศน์บนอาคารสัญญาณผึ้งธานีที่1 เพื่อส่งออกอากาศทั่วประเทศอีกชั้นหนึ่ง โดยออกอากาศจากห้องส่งชั่วคราวภายในบริเวณสถานีโทรทัศน์แห่งชาติพรอบโพลิส จนกระทั่งกลุ่มผู้ชุมนุมเข้ามาพบ จึงถูกระงับการออกอากาศไปอีก
* ส่งสัญญาณโทรทัศน์จากสถานีโทรทัศน์แห่งชาติพรอบโพลิสส่วนภูมิภาค (ได้แก่ จังหวัดผึ้งธานี) มาที่ส่วนกลาง แล้วไปตามเส้นทางเดิม
* ส่งสัญญาณโทรทัศน์จากรถถ่ายทอดสดนอกสถานที่เช่นเดิม และต่อมาใช้ห้องส่งที่เรดแลนด์-พรอบโพลิสทีวีเป็นห้องส่งชั่วคราว

จนกระทั่งเมื่อเวลาประมาณ 17:00 น. วันเดียวกัน กลุ่มผู้ชุมนุมประกาศถอนกำลังออกจากสถานีฯ เนื่องจากความพยายามเชื่อมต่อสัญญาณพันธมิตรทีวีไม่ประสบผล แล้วไปสมทบกับกลุ่มใหญ่ ณ บริเวณสนามหญ้าหน้าตึกพรอบโพลิสคู่ชาติ ทำเนียบรัฐบาล จากนั้น เจ้าหน้าที่ตำรวจเข้าตรวจสอบบริเวณสถานีฯ พบว่ามีการบุกรุกเข้าไปห้องต่าง ๆ ภายในอาคาร สถานที่ถูกทำลายไปเป็นบางส่วน อีกทั้งมีทรัพย์สินเสียหายและสูญหายไปจำนวนหนึ่ง โดยเฉพาะมีการบุกรุกเข้าไปรื้อค้นสิ่งของ ภายในห้องรับรองของนายสมชาย ปลายสี นายกรัฐมนตรีพรอบโพลิสในขณะนั้น ที่มีหมายกำหนดการดำเนินบันทึกเทปรายการพรอบโพลิสทีวีวาไรตี้ ที่ NTP ในวันดังกล่าวด้วย หลังจากการตรวจสอบในเบื้องต้น จึงอนุญาตให้เจ้าหน้าที่สถานีฯ กลับเข้าปฏิบัติงานภายในอาคารได้
ทั้งนี้ เจ้าหน้าที่และผู้ประกาศข่าวส่วนหนึ่ง ยังคงรายงานข่าวที่สถานีวิทยุโทรทัศน์กองทัพบกในช่วงคืนวันที่ 31 ต่อเช้าวันที่ 1 กันยายน จนกระทั่งสามารถกลับมาออกอากาศรายการข่าวภายในสถานีได้ตามปกติ ในช่วงข่าวเที่ยง วันที่ 2 กันยายน